b'\n_START_ARTICLE_\nSerdica\n_START_SECTION_\nLega\n_START_PARAGRAPH_\nNa zemljevidu jo lahko najdemo na \xc4\x8disto skrajnem severo-zahodnem delu Gori\xc4\x8dkega. Serdica ima okrog 500 prebivalcev, med njimi tudi Rome. Na severu meji z Avstrijo, sosednje vasi pa so Sotina, Gornji Slave\xc4\x8di, Nuskova, Kramarovci in Ocinje.\n_START_SECTION_\nZaselki\n_START_PARAGRAPH_\nVas sestavljajo \xc5\xa1tevilni zaselki kot so: Ljubljana (Cigansko naselje), Benkove Grabe, Turzova Graba, Glo\xc5\xa1njak, \xc5\xbdimanov Vrh, Kova\xc4\x8dev Breg, Ves, \xc4\x8cre\xc5\xa1njeva Gasa, Kozi\xc4\x8deva Graba, Brunarov Breg (Murec), Serdi\xc5\xa1ki Breg in Rde\xc4\x8di Breg. V vasi se nahaja tudi drugi najve\xc4\x8dji vrh v Prekmurju, to je Serdi\xc5\xa1ki breg ali Rde\xc4\x8di breg z 416 m n. v. Na njem je postavljena brunarica TD Roga\xc5\xa1ovci. Ob jasnem vremenu je odli\xc4\x8den razgled v Ledavsko dolino, na Mad\xc5\xbearsko, v Avstrijo in na \xc5\xa0tajersko (Pohorje, Bo\xc4\x8d, Kapela...). Prilo\xc5\xbenost je videti tudi zasne\xc5\xbeene vrhove v avtrijskih Alpah.\n_START_SECTION_\nZnamenitosti\n_START_PARAGRAPH_\nV vasi se nahajajo tudi znamenitosti kot je Fartekov mlin, ki pa ve\xc4\x8d ne obratuje, objekt nekdanje podru\xc5\xbeni\xc4\x8dne \xc5\xa1ole  O\xc5\xa0 Sveti Jurij, ki je zgrajena iz usedlin, na njej se pa vidijo fosilni ostanki morskih \xc5\xbeivali, omembe vreden je \xc5\xa1e turisti\xc4\x8dni objekt dru\xc5\xbeine Kisilak, ki se imenuje \xc4\x8cebelji gradi\xc4\x8d. V vasi so \xc5\xa1e trgovina, pivnica, nogometni klub Serdica, \xc5\xa1tevilni ribniki doma\xc4\x8dinov, (med njimi je najlep\xc5\xa1i Alfreda Horvata) \xc4\x8debelnjaki, vinogradi, stari sadovnjaki... Vas premore tudi obrtnike, \xc5\xa1tevilni ljudje pa si slu\xc5\xbeijo denar v sosednji Avstriji. Nekdaj rodovitna vas, ki je pri vsaki doma\xc4\x8diji premogla hlev, se sedaj zmeraj bolj zara\xc5\xa1\xc4\x8da, ljudje opu\xc5\xa1\xc4\x8dajo kmetijstvo, predvsem \xc5\xbeivinorejo in se selijo v ve\xc4\x8dja mesta. Stare doma\xc4\x8dije pa kupujejo Angle\xc5\xbei in Nemci, saj najdejo v teh krajih svoj mir.'